CELEX: 32022D0011
Language: da
Date: 2021-12-02 00:00:00
Title: Rådets afgørelse (EU) 2022/11 af 2. december 2021 om den holdning, der skal indtages på Den Europæiske Unions vegne på det 22. møde mellem de kontraherende parter i konventionen om beskyttelse af Middelhavets havmiljø og kystområder (Barcelonakonventionen) og protokollerne hertil, til vedtagelsen af en afgørelse om ændring af bilag I, II, III og IV og bilag VII, afsnit A, til protokollen om beskyttelse af Middelhavet mod forurening som følge af undersøgelse og udnyttelse af kontinentalsoklen og af havbunden og dennes undergrund (offshoreprotokollen)

7.1.2022   
               
               
                  DA
               
               
                  Den Europæiske Unions Tidende
               
               
                  L 4/8
               
            
         RÅDETS AFGØRELSE (EU) 2022/11
         af 2. december 2021
         om den holdning, der skal indtages på Den Europæiske Unions vegne på det 22. møde mellem de kontraherende parter i konventionen om beskyttelse af Middelhavets havmiljø og kystområder (Barcelonakonventionen) og protokollerne hertil, til vedtagelsen af en afgørelse om ændring af bilag I, II, III og IV og bilag VII, afsnit A, til protokollen om beskyttelse af Middelhavet mod forurening som følge af undersøgelse og udnyttelse af kontinentalsoklen og af havbunden og dennes undergrund (offshoreprotokollen)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 192, stk. 1, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Protokollen om beskyttelse af Middelhavet mod forurening som følge af undersøgelse og udnyttelse af kontinentalsoklen og af havbunden og dennes undergrund (»offshoreprotokollen«) til konventionen om beskyttelse af Middelhavets havmiljø og kystområder (»Barcelonakonventionen«) blev indgået af Unionen ved Rådets afgørelse 2013/5/EU (1) og trådte i kraft den 29. marts 2013.
                  
               
                     (2)
                  
                  
                     I henhold til Barcelonakonventionens artikel 18, stk. 2, nr. iii), skal der på mødet mellem de kontraherende parter i Barcelonakonventionen og protokollerne hertil vedtages ændringer til bilagene til protokollerne til konventionen.
                  
               
                     (3)
                  
                  
                     De kontraherende parter i Barcelonakonventionen og protokollerne hertil forventes på deres 22. møde fra den 7. til den 10. december 2021 at vedtage en afgørelse (»de kontraherende parters afgørelse«) om ændring af bilag I, II, III og IV og bilag VII, afsnit A, til offshoreprotokollen.
                  
               
                     (4)
                  
                  
                     De kontraherende parters afgørelse vedrører miljøbeskyttelse, som er en delt kompetence mellem Unionen og dens medlemsstater i henhold til traktatens artikel 4, stk. 2, litra e). De kontraherende parters afgørelse falder ikke ind under et område, der i vid udstrækning er omfattet af EU-reglerne om en sådan beskyttelse. Unionen agter ikke at gøre brug af muligheden for at udøve sin eksterne kompetence på områder, der er omfattet af de kontraherende parters afgørelse, og med hensyn til hvilke dens kompetence endnu ikke er udøvet internt.
                  
               
                     (5)
                  
                  
                     Det er hensigtsmæssigt at fastlægge den holdning, der skal indtages på Unionens vegne på mødet mellem de kontraherende parter i Barcelonakonventionen og protokollerne hertil, da de kontraherende parters afgørelse vedrører vedtagelsen af ændringer af bilag I, II, III og IV og bilag VII, afsnit A, til offshoreprotokollen, der får bindende virkning for Unionen.
                  
               
                     (6)
                  
                  
                     Eftersom de påtænkte ændringer af bilag I, II, III og IV og bilag VII, afsnit A, til offshoreprotokollen ajourfører forskrifterne vedrørende beskyttelse af Middelhavet, har indvirkning på Unionens internationale forpligtelser og ambitioner og forbedrer beskyttelsen af miljøet bør Unionen støtte vedtagelsen af de kontraherende parters afgørelse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne på det 22. møde mellem de kontraherende parter i Barcelonakonventionen og protokollerne hertil, er at støtte vedtagelsen af en afgørelse om ændring af bilag I, II, III og IV og bilag VII, afsnit A, til protokollen om beskyttelse af Middelhavet mod forurening som følge af undersøgelse og udnyttelse af kontinentalsoklen og af havbunden og dennes undergrund.
         
         
            Artikel 2
            I lyset af udviklingen på det 22. møde mellem de kontraherende parter i Barcelonakonventionen og protokollerne hertil kan Unionens repræsentanter fastlægge justeringer af den i artikel 1 omhandlede holdning i samråd med medlemsstaterne under koordineringsmøder på stedet uden yderligere afgørelse truffet af Rådet.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 2. december 2021.
            
               
                  På Rådets vegne
               
               J. VRTOVEC
               
                  Formand
               
            
         
         
            (1)  Rådets afgørelse 2013/5/EU af 17. december 2012 om Den Europæiske Unions tiltrædelse af protokollen om beskyttelse af Middelhavet mod forurening som følge af undersøgelse og udnyttelse af kontinentalsoklen og af havbunden og dennes undergrund (EUT L 4 af 9.1.2013, s. 13).